Δρόμος του ιππότη

Ο Δρόμος του ιππότη (Way of the Knight, WOTN) είναι σκακιστική παραλλαγή που εφευρέθηκε από τον Ραλφ Μπέτζα πριν από το 1994 και ήταν μια προσπάθεια να δημιουργηθεί μια παραλλαγή, που θα έχει τα χαρακτηριστικά του κανονικού σκακιού και των παιχνιδιών ρόλων.

 Κανόνες 
Ο Δρόμος του Ιππότη έχει την ίδια θέση εκκίνησης με το κανονικό σκάκι, ωστόσο, τα κομμάτια έχουν επίπεδα εμπειρίας και στοίχιση, όπως φαίνεται στον παρακάτω πίνακα:

 Εμπειρία  Παράταξη ίππου  Παράταξη ουδέτερη  Παράταξη αξιωματικού 1 —  Πιόνι  — 2 Γάϊδαρος  —  Αλιμπαμπά 3 Ίππος  —  Αξιωματικός 4 Μαρκήσιος  —  Μαυροσκούφης 5 —  Πύργος  — 6 Εφιάλτης  —  Μάγος τανκ 7 —  Πριγκίπισσα  — 8 Αυτοκράτειρα  —  Βασίλισσα 9 —  Μονόκερως  — 10 —  Κοράκι  — 11 —  Βασιλιάς  —

 Επίπεδα εμπειρίας και παρατάξεις 
Τα κομμάτια αυξάνουν το επίπεδο εμπειρίας τους ("βελτίωση") όταν:
 συλλαμβάνουν κάποιο κομμάτι που το επίπεδο εμπειρίας του είναι τουλάχιστον το μισό από το δικό τους·
 προχωρούν σε γραμμή ίση με το επίπεδο εμπειρίας τους συν 5 (ισχύει μόνο για κομμάτια επιπέδου 3 και κάτω).

Όταν βελτιωθεί κάποιο κομμάτι επιπέδου εμπειρίας 1, 5, ή 7, πρέπει να επιλεχθεί αν θα ακολουθήσει την παράταξη ίππου ή την παράταξη αξιωματικού, ενώ όταν βελτιωθεί κάποιο κομμάτι επιπέδου εμπειρίας 2 ή 3, πρέπει να συνεχίσει στην παράταξη που έχει.

 Κομμάτια 
Τα ορθόδοξα σκακιστικά κομμάτια κινούνται όπως στο κανονικό σκάκι. Οι κινήσεις των ανορθόδοξων κομματιών δίνονται στα παρακάτω διαγράμματα:

 Σαχ και ματ 
Οι κανόνες του κανονικού σκακιού ισχύουν για κάποιον παίκτη που έχει έναν μόνο βασιλιά. Το σαχ δεν ισχύει για κάποιον παίκτη με περισσότερους από έναν βασιλιάδες, ακόμα και όταν όλοι οι βασιλιάδες του είναι υπό απειλή. Σε τέτοιες περιπτώσεις, μερικοί από τους βασιλιάδες του παίκτη μπορούν να συλληφθούν από τον αντίπαλο και ο παίκτης δεν χάνει όταν έχει τουλάχιστον έναν βασιλιά που δεν έχει συλληφθεί. Όταν ο παίκτης έχει έναν μόνο βασιλιά, αλλά έχει ένα ή περισσότερα κοράκια, αντί να ασχολείται με τα σαχ μπορεί να βελτιώσει ένα κοράκι σε βασιλιά, εφόσον η βελτίωση γίνει νόμιμα.

 Παραλλαγή 
Μια παραλλαγή του παιχνιδιού, που εφηύρε επίσης ο Ραλφ Μπέτζα, προσθέτει περισσότερα κομμάτια ως δυνατές προαγωγές. Επιπλέον, κάποιο κομμάτι το οποίο βελτιώνεται από παράταξη ίππου ή παράταξη αξιωματικού μπορεί τώρα είτε να συνεχίσει με την παράταξη που έχει ή να την αλλάξει σε ουδέτερη παράταξη. Κάποιο κομμάτι που βελτιώνεται από ουδέτερη παράταξη μπορεί να επιλέξει οποιαδήποτε παράταξη.

 Επίπεδο εμπειρίας  Παράταξη ίππου  Παράταξη ουδέτερη  Παράταξη αξιωματικού 1 —  Πιόνι  — 2 Γάϊδαρος  —  Αλιμπαμπά 3 Ίππος  —  Αξιωματικός 4 Μαρκήσιος  Βασιλικό τανκ  Μαυροσκούφης 5 Ίππος γάϊδαρος  Πύργος  Φαντομάς 6 Εφιάλτης  Πασάς  Μάγος τανκ 7 Σκίουρος  Πριγκίπισσα  Χαλίφης 8 Αυτοκράτειρα  —  Βασίλισσα 9 —  Μονόκερως  — 10 —  Κοράκι  — 11 —  Βασιλιάς  —

Οι κινήσεις των επιπλέον κομματιών δίνονται στα παρακάτω διαγράμματα:

 Σύστημα χάντικαπ 
Ο Σαμ Τρένχολμ πρότεινε ένα σύστημα προοδευτικών αποδόσεων για τον Δρόμο του ιππότη. Σε μια μακρά ακολουθία παρτίδων της παραλλαγής μεταξύ δύο παικτών, κάθε φορά που ένας παίκτης κερδίζει μια παρτίδα, κερδίζει και έναν βαθμό χάντικαπ (ή ο άλλος παίκτης χάνει έναν βαθμό χάντικαπ αν έχει τουλάχιστον έναν). Ο κάθε βαθμός χάντικαπ επιτρέπει στον παίκτη να βελτιώσει κάποιο από τα κομμάτια του στην αρχική παράταξη πριν από την έναρξη μιας παρτίδας. Όταν κάποιος παίκτης έχει πολλούς βαθμούς χάντικαπ, μπορεί να βελτιώσει πολλές φορές κάποιο κομμάτι, είτε να βελτιώσει διαφορετικά κομμάτια. Ένας βελτιωμένος πύργος επιτρέπεται να κάνει ροκέ.

 Παραπομπές 

Κατηγορία:Σκακιστικές παραλλαγές